open-index/open-wikipedia-markdown huggingface dataset:
Lives Outgrown

***Lives Outgrown*** הוא אלבום האולפן הראשון של בת' גיבונס כאמנית סולו, שיצא לאור ב-17 במאי 2024 דרך חברת התקליטים Domino. האלבום הופק על ידי גיבונס בשיתוף ג'יימס פורד ולי האריס, והוא כולל שילוב ייחודי של סגנון פופ קאמרי בסגנון בארוק ומילים אישיות הנוגעות בנושאים כמו אימהות, חרדה, גיל המעבר ומוות.

## רקע וכתיבה
עבודת הכתיבה על האלבום נמשכה מעל לעשור, וגיבונס ציינה כי הוא נכתב בהשראת התמודדויות אישיות, כולל אובדן של חברים ובני משפחה בשנים האחרונות. לדבריה, האלבום משקף תקופות שבהן "החיים נראו חסרי תקווה". הוא עוסק בשאלות על פרידה והתחדשות, ומשקף תהליכים רגשיים עמוקים של התבגרות והתמודדות עם שינויים בלתי נמנעים בחיים.

## קבלת הקהל והביקורות
*Lives Outgrown* התקבל בחום על ידי מבקרי המוזיקה, וקיבל ציון ממוצע של 88 מתוך 100 באתר *[[Metacritic]]*, המסווג אותו כ"עילוי ביקורתי". המבקרים שיבחו את היושרה האמנותית של גיבונס, הרגש העמוק והמורכב שמובע באלבום, ואת ההפקה המוזיקלית המוקפדת.
* *[[Uncut]]* תיארו את האלבום כ"יצירה אינטימית ואישית, שמביאה גוון חדש לעבודות הקודמות של גיבונס".
* מגזין מוג'ו שיבח את היופי שבאלבום, והדגיש כי למרות התכנים הכבדים, יש בו רכות שמרגשת את המאזין.
* באתר פיצ'פורק, בן קרדיו ציין כי "הבחירות האמנותיות הלא-שגרתיות באלבום מעידות על אומץ ושפה ייחודית, שממשיכה לרגש עם קול ותובנות ליריות עמוקות".

## פרסים והכרה
האלבום היה מועמד לפרס מרקיורי היוקרתי לשנת 2024, וזכה להיכלל ברשימות "האלבומים הטובים ביותר של השנה" ואף הוכתר כאלבום הטוב ביותר לשנת 2024 על ידי מגזין טיים.

### דירוגי סוף שנה

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי בכורה מ-2024
קטגוריה:אלבומים באנגלית
קטגוריה:אלבומי אינדי רוק
ג'ורג' דאגלס וייז

**ג'ורג' דאגלס וייז** (באנגלית: **George Douglas Wise**; 4 ביוני 1831 – 4 בפברואר 1908) היה בעל עבדים אמריקאי,  דוגל בעליונות לבנה וחבר בית הנבחרים של ארצות הברית מווירג'יניה. הוא היה אחיינו של הנרי וייז, ובן דודם של ג'ון סרג'נט וייז וריצ'רד אלסופ וייז.

## ביוגרפיה
וייז היה בנם של טולי רובינסון ומרגרט דאגלס פטיט (וייז) וייז, שהיו בני דודים שניים משני הצדדים.  הוא נולד ב-4 ביוני 1831 ב"דיפ קריק", אחוזת וייז במחוז אקומאק, ליד אוננקוק, וירג'יניה, והשלים את לימודיו באוניברסיטת אינדיאנה בבלומינגטון. הוא למד משפטים בקולג' ויליאם ומרי, התקבל ללשכת עורכי הדין והחל לעסוק בכך בריצ'מונד, וירג'יניה. הוא שירת כקפטן בצבא הקונפדרציה במהלך מלחמת האזרחים. הוא היה התובע המחוזי של העיר ריצ'מונד מ-1870 עד 1889, כאשר התפטר.

וייז נבחר כדמוקרטי לבית הנבחרים של ארצות הברית לקונגרס ה-47 ולשלושת הקונגרסים הבאים, וכיהן מ-4 במרץ 1881 עד 3 במרץ 1889. הוא כיהן כיושב ראש הוועדה לתעשיות (הקונגרס ה-49). הוא הושבע שוב בקונגרס ה-51 וכיהן מ-4 במרץ 1889 עד 10 באפריל 1890, אז החליף אותו אדמונד וודיל הבן, שערער על בחירתו.

וייז אימץ רעיונות של עליונות לבנה, ופעם אמר לבית הנבחרים ש"אם יכולתי לא הייתי מזדהה בהיותי מהגזע הלבן עם זה של כל גזע נחות." הוא התייחס למהגרים סינים כ"המסה הבלתי ניתנת לעיכול הזו. . . נחות בתכונות הנפשיות והמוסריות. . . איום מתמשך על קיומם של מוסדות רפובליקניים."

וייז נבחר לקונגרסים ה-52 וה-53, וכיהן מ-4 במרץ 1891 עד 3 במרץ 1895. הוא כיהן כיו"ר הוועדה למסחר בין-מדינתי ולמסחר חוץ (הקונגרסים ה-53 וה-53). וייז היה נציג בוועידה החוקתית של וירג'יניה בשנים 1901–1902. הוא מת בריצ'מונד, וירג'יניה ב-4 בפברואר 1908, ונקבר בבית הקברות של הוליווד.

## קישורים חיצוניים

* 
* 

## הערות שוליים

קטגוריה:אמריקאים ילידי וירג'יניה
קטגוריה:בוגרי אוניברסיטת אינדיאנה בלומינגטון
קטגוריה:בוגרי מכללת ויליאם ומרי
קטגוריה:חברי בית הנבחרים של ארצות הברית מווירג'יניה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1831
קטגוריה:אמריקאים שנפטרו ב-1908
קפיטאנו

**קפיטאנו** (באיטלקית: **Io capitano**) הוא סרט דרמה משנת 2023 בבימויו של מתאו גארונה, מתסריט שכתב גארונה עם מאסימו גאודיוסו, מאסימו צ'קריני ואנדראה טגליפרי. הסרט נוצר בהפקה משותפת בינלאומית של איטליה, בלגיה וצרפת ומבוסס על סיפורים אמתיים של מסעות מהגרים אפריקאים לאירופה. הצילום לסרט התקיים בסנגל, מרוקו ואיטליה. הסרט יצא לאקרנים באיטליה ב-7 בספטמבר 2023.

בפסטיבל הסרטים של ונציה ה-80, זכה במאי הסרט, באריה הכסף  על סרטו זה והשחקן הראשי, סיידו סאר (Seydou Sarr) זכה בפרס מרצ'לו מסטרויאני . הסרט זכה לשבחי המבקרים, וזכה בשבעה פרסים בטקס דוד די דונטלו ה-69 , כולל הסרט הטוב ביותר. הסרט היה מועמד לסרט הזר הטוב ביותר בטקס פרסי גלובוס הזהב ה-81 ולסרט הבינלאומי הטוב ביותר בטקס פרסי אוסקר ה-96.

## עלילה
סיידו ומוסה, שני בני דודים סנגליים בגיל ההתבגרות, עוזבים את עיר הולדתם דקאר כדי להגיע לאיטליה ולברוח מהעוני בניגוד לרצונה המפורש של אמו של סיידו ועצותיהם המפחידות של גברים מקומיים. בדרכם הארוכה, המפרכת והמסוכנת לאירופה הנערים עוברים מסע תלאות שעובר דרך מאלי, ניז'ר, מדבר סהרה עד לוב.

הקבוצה נתפסת על ידי המורדים בלוב ומוסה שהתגלה כי ניסה להחביא את כספו בפי הטבעת שלו נילקח ונעלם. סיידו ממשיך עם הקבוצה, אך הם מובלים ישירות לכלא המנוהל על ידי מבריחים, ותחת איום של עינויים ועבדות, הם נסחטים לקבלת כספי כופר. במקום לחשוף את מצבו למשפחתו, סיידו מרשה לעצמו להיות נתון לעינויים. למחרת, מרטין, האסיר האב והחבר דובר הצרפתית מושך את סיידו למכירה פומבית של עבדים, שם נציג של אחוזה עשירה רוכש אותם בתור בנאים. באחוזה המרוחקת, מרטין וסיידו מועסקים בבניית גדר היקפית חדשה ומזרקה. הם זוכים ליחס טוב יחסית ונקשרים ברמה האישית. לאחר שסיימו את משימותיהם, הפטריארך של האחוזה משחרר אותם ומשלם עבור ההובלה שלהם לטריפולי.

בהגיעם לטריפולי, השניים נפרדים. מרטין בוחר להמשיך במסע לכיוון נאפולי וסיידו נשאר בטריפולי כדי לחפש את מוסה. לאחר זמן מה, סיידו מאתר את מוסא, שהצליח להימלט מהכלא אך נורה ברגלו תוך כדי. רגלו של מוסא מיוצבת זמנית, אך הצורך הדחוף בטיפול רפואי מתקדם מפעיל עליהם לחץ נוסף לחדש את המסע לאירופה. סיידו פונה לאחמד, שמארגן את המעבר ב.

מאחר שאין לסיידו מספיק כסף שייט, אחמד מציע לו את האפשרות לנהוג ולהוביל את הסירה בעצמו. אחמד מורה לסידו כיצד לנווט את כלי השיט ולנווט עם מצפן צפונה מטריפולי לסיציליה. למרות מסע מפרך עם מריבות בין הנוסעים והולדת תינוק על הסיפון, סיידו מצליח להשיט את הסירה ואת כל הנוסעים בבטחה לחופי סיציליה. מספר קילומטרים מחופי מסיציליה, הסירה יורטה על ידי מסוק משמר החופים האיטלקי. למרות הצהלה של סיידו, הוא ממשיך לצעוק "איו קפיטנו!" (אני הקפטן) למסוק למעלה ולנוסעי הסירה שעומדים כעת בפני עתיד לא ברור בידי ממשלת איטליה, שאינו מוצג בסרט.

## שחקנים
* סיידו סאר – סיידו
* מוסטפא פול – מוסא
* איסאקה סוואגודו – מרטין
* הישם יקובי  – אחמד
* דודו סאגנה – שרלטן
* חאדי סי – אמו של סיידו
* במאר קיין – בובה
* צ'יק אומאר דיאו – סיסקו

## קישורים חיצוניים
* 
* 
#### ביקורות
* 
* 
* 

קטגוריה:סרטי דרמה איטלקיים
קטגוריה:סרטי 2023
ג'ניפר פריצקר

**ג'ניפר נטליה פריצקר** (באנגלית: **Jennifer Natalya Pritzker**; נולדה ב-13 באוגוסט 1950) היא אשת עסקית ופילנתרופית יהודיה-אמריקאית, בת למשפחת פריצקר. פריצקר שירתה בצבא האמריקאי עד שנת 2001 והשתחררה בדרגת לוטננט קולונל. ייסדה את "Tawani Foundation", עמותה למען חיילים אמריקאים משוחררים, ואת "מוזיאון הצבא על שם משפחת פריצקר".

באוגוסט 2013 פריצקר יצאה מהארון בפומבי כאישה טרנסג'נדרית ובכך הפכה למיליארדרית הטרנסית הראשונה והיחידה בעולם.

## קורות חיים
נולדה כזכר בשם ג'יימס ניקולס פריצקר (James Nicholas Pritzker) בשיקגו, אילינוי. אביה, רוברט פריצקר, ייסד את "Marmon Group", ומשפחתה נחשבת לאחת מהעשירות בארצות הברית.

### קריירה צבאית
פריצקר טענה בראיונות כי החוויה המשמעותית ביותר בחייה הייתה כאשר שהתה בישראל באוקטובר 1973, בפרוץ מלחמת יום הכיפורים. בעקבות מאורע זה, התגייסה לצבא האמריקאי בשנת 1974. פריצקר שירתה בין היתר כרובאית, מפקדת צוות לוחמי אש ובתפקידי מטה שונים. השתחררה בשנת 2001 בדרגת לוטננט קולונל.

פריצקר קיבלה מדליות ועיטורים מצבאות בריטניה, רוסיה, קנדה, הולנד, פולין וישראל. ב-2024 קיבלה עיטור מיוחד מהמשמר הנשיאותי של אוקראינה, כאות תודה על פעילותה הפילנתרופית למען צבא אוקראינה במלחמת אוקראינה-רוסיה. במהלך שירותה, קיבלה פריצקר את מדליית השירות הראוי לשבח, מדליית משמר ההגנה הלאומי (National Defense Service Medal) ועיטורים נוספים.

### קריירה עסקית
פריצקר ייסדה מספר עמותות ועסקים למטרות פילנתרופיות. בשנת 1995 הקימה את עמותת "Tawani Foundation". לאורך שנות פעילותה, העמותה גייסה ותרמה עשרות מיליוני דולרים למטרות צדקה שונות, בעיקר עבור אוניברסיטאות, חיילים משוחררים וצעירים טרנסג'נדרים. ב-1996 היא הקימה את חברת ההשקעות "Tawani Enterprises". ב-2003 ייסדה את "מוזיאון הצבא על שם משפחת פריצקר". בנוסף, חברה בדירקטוריון של מספר חברות כגון "Squadron Capital LLC", חברת ניהול נכסים אשר בסיסה בקונטיקט.

בתור בתו של רוברט פריצקר, ירשה לאחר מותו הון שמוערך בשווי של כשני מיליארד דולר.

## חיים אישיים
לפריצקר יש בת מנישואיה הראשונים לאיילת בן מרדכי, ממנה התגרשה בשנת 1987, ושני בנים מנישואיה לליסה גורן, ממנה התגרשה ב-1997. ב-2020 התחתנה בשלישית. היא בת דודתו של מושל אילינוי, ג'יי בי פריצקר ומזכירת המסחר לשעבר, פני פריצקר.

בעבר פריצקר הזדהתה כרפובליקנית ונחשבה לתורמת משמעותית למסעות הבחירות של מיט רומני וג'ון מקיין. עם זאת, בהמשך הביעה ביקורת על המפלגה וציינה שהיא מתקשה לתמוך בה לאור תמיכתו של דונלד טראמפ באיסור על שירות טרנסג'נדרים וביוזמות אנטי-להט"ביות נוספות. בבחירות לנשיאות ארצות הברית ב-2020 תרמה כאלפיים דולר לקמפיין של ג'ו ביידן.
## קישורים חיצוניים

## הערות שוליים

קטגוריה:אמריקאים ילידי אילינוי
קטגוריה:שיקגו: אישים
קטגוריה:מיליארדריות אמריקאיות
קטגוריה:מיליארדרים יהודים אמריקאים
קטגוריה:מיליארדרים אמריקאים
קטגוריה:נשות עסקים אמריקאיות
קטגוריה:טרנסג'נדריות אמריקאיות
קטגוריה:להט"בים יהודים אמריקאים
קטגוריה:אמריקאיות שנולדו ב-1950
טירת חמה

**טירת חמה** (בערבית: **قلعة حماة**, תעתיק מדויק: **קלעת חמאה**) היא טירה מבוצרת, הרוסה ברובה, בעיר חמה שבסוריה, סמוך לנהר האורונטס העובר בעיר.

## היסטוריה
ממוזער|מראה אווירי של הטירה משנת 1936.
הטירה מתוארכת לתקופת הממלכה הסלאוקית. מאוחר יותר היא נלקחה על ידי הרומאים, ולאחר מכן נכבשה על ידי אבו עוביידה בן אל-ג'ראח. בהמשך הטירה נשלטה על ידי הקרמטים, המירדאסידים  והסלג'וקים. הטירה נהרסה במהלך רעידת האדמה בחמה בשנת 1157. לאחר מכן היא נבנתה מחדש על ידי הזנגידים והאיובים ונהרסה שנית על ידי המונגולים בשנת 1258.

הסולטאן ביברס בנה אותה מחדש, אולם בתקופה העות'מאנית היא איבדה את חשיבותה האסטרטגית וכמעט ולא נותר ממנה דבר.

## חפירות ארכאולוגיות
בשנים 1931–1938 משלחת ארכאולוגית דנית בראשותו של הרולד אנגולט, ביצעה באתר חפירות ארכאולוגיות שהצביעו על כך שמיקומה הנוכחי של המצודה היה מרכז האוכלוסין הראשון בעיר, והאוכלוסייה התרחבה מאוחר יותר לאזורים אחרים בעיר.

החפירות הצביעו גם על נוכחותן של שכבות ארכאולוגיות רבות, שהעתיקה שבהן היא מהאלף החמישי לפני הספירה והחדשה שבהן מהתקופה הממלוכית. התגליות במרכז הטירה ובדרומה אישרו את ההיקף העירוני והקידמה התעשייתית בחמה בתקופות קדומות. בנוסף נמצאו באתר אריה ומזבח מאבן בזלת, וכן קנקנים וקישוטים רבים המייצגים את הציוויליזציות השונות שהתיישבו בחמה במהלך השנים.

## קישורים חיצוניים
* 
## הערות שוליים

קטגוריה:סוריה: מבצרים
קטגוריה:סוריה: אתרים ארכאולוגיים
תחנת מרקוני (מטרו רומא)

ממוזער
**מרקוֹני** היא תחנה עילית בקו B של המטרו של רומא. היא ממוקמת ברובע אוסטיאנזה, בנקודה שבה דרך אוסטיאנזה עוברת מתחת לשדרת גוּגליאֵלמו מרקוני, שממנו התחנה לוקחת את שמה. היציאות ממוקמות בשני מפלסים נפרדים, העליון בשדרת מרקוני והתחתון בדרך אוסטיאנזה.

## היסטוריה
**תחנת מרקוני** נכנסה לשירות ב-26 באפריל 1994 במקביל להפעלה מחדש של מסילות קו הרכבת B  .

בעבר שם זה היה שייך לתחנה אחרת באותו הקו אשר משקיפה על פארק סנטרל לייק, עם הקמת התחנה החדשה שם זה נלקח ושמה של התחנה הקיימת שונה לEUR פאלאספורט.

## שירותים
* טקסט=Biglietteria|24x24 פיקסלים מכונת כרטיסים אוטומטית
* טקסט=WC|24x24 פיקסלים שירותים

## תחבורה ציבורית העוברת בסמוך לתחנה
* טקסט=תחנת אוטובוס|24x24 פיקסלים תחנת אוטובוס ATAC מרקוני (MB)
## קישורים חיצוניים

## הערות שוליים

מרקוני
תחנת בזיליקת סן פאולו (מטרו רומא)

**בזיליקת סן פאולו** היא תחנה בקו B של המטרו של רומא ובקו הרכבת רומא-לידו, מטרו מר.

## היסטוריה
תחנת **בזיליקת סן פאולו** נחנכה ב-9 בפברואר 1955, תחת השם סן פאולו בזיליקה. ושמה שונה לשם שאנחנו מכירים היום באזור שנות ה-90.

בשנות ה-20 נחפרה תחנה מתחת למה שמכונה Roccia di San Paolo (קיר טוף מול הבזיליקה ששימש כאתר קבורה ברפובליקה הרומית). עד המאה ה-5 לספירה), ובה הרכבת עוברת לפני הגעתה לתחנה, על מנת שלא להפריע לנוף.

## שירותים
* 24x24 פיקסלים|Biglietteria מכונת כרטיסים אוטומטית
* 24x24 פיקסלים|WC שרותים

## תחבורה ציבורית העוברת בסמוך לתחנה
* 24x24 פיקסלים|Fermata autobus תחנת אוטובוס ATAC

## קישורים חיצוניים

בזיליקת סן פאולו
תחנת EUR פאלאספורט (מטרו רומא)

**EUR פאלאספורט** היא תחנה בקו B של המטרו של רומא.

## היסטוריה
התחנה נחנכה בשם "אֵספוזיציונֵה מערב" ב-9 בפברואר 1955 כחלק מהקטע הראשון של קו המטרו B בין לורנטינה לטרמיני. שמה של התחנה הצמודה היה "אֵספוזיציונֵה מזרח" (ומאוחר יותר EUR פרמי). במקור השמות של התחנות היו אמורים להיות "תערוכה עילית" ו"תערוכה תחתית", על מנת לדעת מהי זרימת הנוסעים המגיעים אל התערוכה האוניברסלית או היוצאים ממנה.

בשנות ה-60, לרגל משחקי האולימפיאדה ה-17, נוצר בשטח הגדול בין שתי התחנות פארק סנטרל לייק, הידוע בכינויו פארק אגם EUR. באותה תקופה שונה שם התחנה ל-EUR מרקוני בדיוק כש-"אֵספוזיציונֵה מזרח" הסמוכה הפכה לEUR פרמי.

עם חנוכת הקטע בין טרמיני לרבּיבּיה, נחנכה תחנה חדשה בשם מרקוני על כן הוחלט לשנות את שמה של התחנה ל־EUR פאלאספורט, על שם מבנה הפאלאלוטומטיקה אשר נמצא בסמוך לתחנה.

בשנת 2010 נחנך בכיכר ממול חניון רב קומות בעל 700 מקומות חניה.

## שירותים
* טקסט=מכונת כרטיסים אוטומטית|24x24 פיקסלים מכונת כרטיסים אוטומטית
* טקסט=שירותים|24x24 פיקסלים שירותים

## תחבורה ציבורית העוברת בסמוך לתחנה
קווי אוטובוס עירוניים רבים עוצרים ב-ויאלה אמריקה.
* טקסט=תחנת אוטובוס|24x24 פיקסלים תחנת אוטובוס
## קישורים חיצוניים

## הערות שוליים

EUR פאלאספורט
מארק קונסואלס

**מארק קונסואלס** (; נולד ב-1971) הוא שחקן אמריקאי.

## ראשית חייו
קונסואלס נולד בספרד לאם איטלקייה ואב מקסיקני והוא הצעיר מבין שלושה ילדים, הוא גדל באיטליה ובארצות הברית, הוא למד תקופה באוניברסיטת נוטרדאם אך לאחר מכן עבר ללמוד באוניברסיטת דרום פלורידה, שם סיים תואר בשיווק.

## קריירה
הוא הופיע בסדרת הטלוויזיה החינוכית ללימוד אנגלית "Connect With English", בפברואר 1995 החל לשחק באופרת הסבון "כל ילדיי" בתפקיד מתאו סנטוס, ב-2001 גילם שוטר בפרק של "חברים", הוא הופיע במספר פרקים של קומדיית המצבים "הופ ופיית'", כשחקן בייסבול הנהיה לבן זוג של פיית', הוא גם שיחק תפקיד קבוע בסדרת הפשע הקנדית "נעדרים".

ב-2005 שיחק בסרט "שחרור בעורף האויב", ב-2006 גילם את חברה של אנה פריס בקומדיה הרומנטית "הסופר אקסית שלי", ב-2006 שיחק בקומדיה השחורה "Wedding Daze"

בשנת 2026 שיחק בסרט "צעקה 7" בתור רובי ריברס.
	
## קישורים חיצוניים

קטגוריה:שחקני קולנוע וטלוויזיה אמריקאים
דהקאן

**דהקאן**  או **דהגאן** (בפרסית: **دهقان** או  **دِهگان** ) כונה בהיסטוריה של איראן מעמד בינוני-נמוך של בעלי אדמות מימי האימפריה הסאסאנית ובתקופה האסלאמית המוקדמת.
בימי הסלג'וקים והקרא-ח'אנים פחתה השפעתם בגין העלייה באקטאע (מס על האדמות) ושחיקה במעמד בעלי האדמות. הם מילאו תקופה ארוכה תפקיד מפתח בשמירת הזהות הלאומית הפרסית.  התאסלמות הטורקים והפרסיזציה התרבותית שלהם ביססה את המהות האיראנית בתוך העולם האסלאמי, תהליך שנמשך לאורך ימי הביניים ורחוק אל תוך הזמנים המודרניים.

## מקור השם
המונח "דהקאן" נגזר מהמילה "דהיגאן" دهگان בפרסית בינונית שמשמעותה היא "כפרי", "איכר" או "חוואי". 
 . המובן המקורי היה  שייך ל"דה" או ל"דאהיו" כאשר "דה" הוא "אדמה"  ده / 𐭬𐭲𐭠. מילה אחרונה זו קיבלה בפרסית הבינונית ובפרסית המודרנית את המשמעות  "כפר".
בימי השלטון הסאסאני המאוחר והתקופה האסלאמית המוקדמת באיראן המונח "דיהקאן"  ציין אציל מקומי, מאוחר יותר הייתה לו משמעות של אציל פרסי או פרסי לעומת טורקי ,ערבי או רומאים.
*המילה נכנסה לשפות רבות במרחב האסלאמי לרבות טורקית וערבית, ועד להודו, בעיקר במובן "איכר"   או "כפרי".
באפגניסטן המילה دهگان  "דהגאן" או בניב טג'יקי "דהגוֹן" מציינת את המתיישבים בכפרים או בערים בניגוד לנוודים, וכן את תושבים הטג'יקים ("פרסיוואן") של אפגניסטן.

## בתקופה הטרום-אסלאמית
בזמן האימפריה הסאסאנית כונו "דהקאנים"  בעלי האדמות הקטנים. 
שבתקופה הסאסאנית המאוחרת הם נחשבו למעמד חברתי בתפקיד מנהיגותי שהאיכרים היו כפופים אליהם.
בעקבות דיכוי ההתקוממות המזדקית השכיל המלך ח'וסרו הראשון לערוך רפורמות חברתיות שהיטיבו עם ה"דהקאנים".  בימי הורמיזד הראשון שמדיניותו הייתה זהה לזו של אביו, עלתה השפעת ה"דהקאנים" כמעמד אצולה בינוני ונמוך וכפרשים משוריינים, עמוד שדרה של הצבא הסאסאני וכגובי מיסים של הממלכה והם החליפו את האצולה כיסוד של הצבא  

כשגברה השפעתם הם שימרו את האידיאלים, את הנורמות האתיות והחברתיות הפסריות, שהתעוררו מחדש בימי הביניים בפרס האסלאמית

## בתקופה האסלאמית
בטקסטים האסלאמים המוקדמים  צוין כי בשטחים בשליטה ערבית מילאו ה"דהקאנים"  תפקיד של מנהיגים מקומיים, לעיתים חופף לזה של מרזפאן ("אדון, מושל"). עד למאה האחת עשרה היו ה"דהקאנים" בעלי אדמות  או אנשים המעורבים במישרין בחקלאות - או בגידולים או בניהול האדמות.}
חוץ מתפקידם הפוליטי והחברתי, היו ה"דהקאנים" בקיאים בהיסטוריה ובתרבות של איראן הטרום-אסלאמית ומתוכם קמו מלומדים ששירתו את השליטים והנסיכים.
לא רק ששמרו על האידיאלים של ה"דהקאנים" האיראנים מימי הסאסאנים והחדירו אותם לעידן האסלאמי אלא הנחילו אידיאלים אלה לארסטוקרטים הערבים, שהתמזגו איתם.
במאה התשיעית השושלת הטאהרים שיצאו מקרב הדהקאנים הפרסים,קראו לחידוש התרבות הפרסית.
הברית בין ה"דהקאנים" לסלגו'קים עוררה תרעומת בקרב שבטי הטורקמנים כשאחרי 1055 כבש טוגריל בכ את בגדד. 
מחמת דבקות הדהקאנים לתרבות האיראנית, היה המונח "דהקאן" למילה נרדפת ל"פרסים שורשיים" בניגוד לערבים, לטורקים ול"רומיים".
לפי מקורות אחדים, כולל ניזאמי ארוזי, המשורר הלאומי האיראני פירדוסי היה גם בן למשפחת  "דהקאנים".
משורר אחר שראה את עצמו כ"דהקאן" היה קטרן טבריזי שהקדיש שירים רבים לאיראן הקדומה. שירתו שופעת בהתייחסויות לדמויות האיראנים הקדומות ולתפקידם.

## הערות שוליים

## לקריאה נוספת

קטגוריה:איראן: היסטוריה
קטגוריה:האימפריה הסאסאנית
קטגוריה:היסטוריה אסלאמית
קטגוריה:אצולה
קטגוריה:מילים וביטויים בפרסית
אליס מרבל

**אליס מרבל** (באנגלית: **Alice Irene Marble**;  28 בספטמבר 1913 – 13 בדצמבר 1990) הייתה טניסאית אמריקאית. היא זכתה במקום ראשון בתחרויות vנשים באליפות וימבלדון ובאליפות ארצות הברית הפתוחה. בסך הכול היא זכתה ב-18 תוארי בגראנד סלאם.

## ביוגרפיה
אליס מרבל נולדה בעיירה בקוורת שבקליפורניה בשנת 1913. כאשר היא הייתה בת 5 המשפחה עברה לסן פרנסיסקו. היא התאמנה במספר ענפי ספורט ובגיל 15 ניצחה במספר תחרויות טניס לצעירים.

באליפות ארצות הברית הפתוחה מרבל שיחקה החל משנת 1931. בשנת 1936 היא ניצחה בתחרות הנשים. בתחרות זו היא ניצחה עוד 3 פעמים בשנים 1938, 1939 ו-1940. בתחרות זוגות נשים היא שיחקה לצד שרה קוקי והן ניצחו 4 פעמים ברציפות בשנים 1937–1940. בתחרות זוגות מעורבים היא ניצחה בשנת 1936 (ביחד כם ג'ן מקו), 1938 (ביחד עם דון בדג'), בשנת 1939 (ביחד עם הרי הופמן) ובשנת 1940 (ביחד עם בובי ריגס).

באליפות וימבלדון מרבל ניצחה בשנת 1939 בתחרות הנשים. בתחרות זוגות נשים היא ניצחה ביחד עם קוקי בשנים 1938 ו-1939. בתחרות זוגות מעורבים היא ניצחה בשנים 1937 ו-1938 עם דון בדג' ובשנת 1939 עם בובי ריגס.

באליפות צרפת הפתוחה מרבל שיחקה החל משנת 1931 אך ללא הצלחה יתרה והגיע רק לסיבוב השני.

באליפות אוסטרליה הפתוחה מרבל שיחקה החל משנת 1931 ללא הצלחה יתרה.

בשנת 1940 מרבל החלה בקריירה מקצועית.

מרבל התחתנה עם ג'ו קרולי שהיה טייס של חיל האוויר ונהרג בקרבות מלחמת העולם השנייה. מספר ימים לפני מותו מרבל נפצעה בתאונת דרכים. היא השתקמה וגויסה לשירות החשאי של ארצות הברית.

אחרי פרישה מטניס מרבל עבדה ב-DC קומיקס. בהמשך היא פתחה בית ספר לטניס. בין תלמידיה הייתה בילי ג'ין קינג.

אליס מרבל נפטרה בשנת 1990.

## הישגים

## קישורים חיצוניים

* 
* 

קטגוריה:אמריקאים ילידי קליפורניה
קטגוריה:טניסאיות אמריקאיות
קטגוריה:טניסאיות זוכות אליפות וימבלדון
קטגוריה:טניסאיות זוכות אליפות ארצות הברית הפתוחה בטניס
קטגוריה:קליפורניה: ספורטאים
קטגוריה:אמריקאיות שנולדו ב-1913
קטגוריה:אמריקאים שנולדו ב-1913
קטגוריה:אמריקאיות שנפטרו ב-1990
קטגוריה:אמריקאים שנפטרו ב-1990
זינגרלה

"**זינגרלה**" ("**Zingarella**" – "נערה צוענית") הוא במקור שיר קרואטי שנכתב בידי ז'לקו פאביצ'יץ (Željko Pavičić), הולחן בידי ג'ורג'ה נובקוביץ' (Đorđe Novković), ובוצע לראשונה ב-1983 בידי דארקו דומיאן (Darko Domijan).

שרית בר נס תרגמה את השיר לעברית, יעקב למאי עיבד אותו, ובארץ הוא הפך ללהיט הגדול של להקת הפסגות ושל הסולן איציק זמיר מאז שנות ה-80. השיר התפרסם מאוד גם בגרסתו בצרפתית מ-1988 של הזמר היהודי-אלג'יראי אנריקו מסיאס.

## רקע
בשנת 1987 קיבל לידיו איציק זמיר, סולן להקת 'הפסגות', קלטת מחבר שחזר מטיול ביוגוסלביה, ובה שיר על צוענייה. זמיר, שהיה עסוק בהופעות, לא התפנה לקלטת עד אשר פגש בזמר חופני כהן, שסיפר לו שקיבל את אותו השיר, והוא עתיד להיות בקרוב להיט גדול.

שרית, גרושתו של זמיר, כתבה את המילים לשיר, יעקב למאי כתב את העיבוד המוזיקלי, והלהקה הקליטה למחרת את השיר, שחררה אותו לרדיו, ועד מהרה הוא הפך ללהיט ענק.

## גרסאות כיסוי
לשיר שלל ביצועים בשפות רבות:
#### ארמנית
* **מרטן יורגנץ** (2021) – 
#### בולגרית
* **סטפקה ברובה ויורדן מרצ'ינוב** (1984) – 
* **יורדנה חריסטובה** (1984) – 
* **ניידן מילקוב** (2001) – 
#### הולנדית
* **ג'וני וו'ייט** (1992) – 
#### טורקית
* **טנג'ו אוקן** (1989) – 
* **אגה** (2018) – 
#### יידיש [[קובץ:Yiddish flag.png|25px]]
* **[[ג'ו עמר]]** (1993) – 
* **פול זים (פנחס זימלמן)** (2010) – 
* **וולף קרקובסקי** (2002) – 
* **קרסטן טרויקה** (2022) – 
* **יעקב סנדלר** (2015) – 
#### ליטאית
* **גיטיס פשקביציוס** (2003) – 
#### ספרדית
* **סרג'יו בונפנטה** (2023) – 
#### עברית
* **הפסגות** (1987) – 
* **[[בני אלבז]]** (1987) – 
* **שלמה חביב** (שנות ה-80) – 
* **רוניוס (רוני מועלם)** (1992) – 
* **אורן עדן** (2015) – 
#### ערבית
* **זיאד סאלח** (2016) – 
#### פורטוגזית
* **טוני קארירה** (1995) – 
#### פינית
* **לאה לאבן** (1988) – 
#### צרפתית
* **[[אנריקו מסיאס]]** (1988) – 
* **מאט מרדיני** (2020) – 
#### קרואטית
* **ז'לקו פאביצ'יץ** (1983) – 
#### רומנית
* **אלכסנדרו יולה** (1986) – 
#### רוסית
* **[[מיכאל שופוטינסקי]]** (1994) – 
* **ווילי טוקארב** (1994) – 

## קישורים חיצוניים

* **[https://www.nli.org.il/he/items/NNL_MUSIC_AL997008872057705171/NLI זינגרלה]**, באתר הספרייה הלאומית
* 
* אקורדים לשיר '''זינגרלה''', באתר Tab4u
* תרגום השיר '''זינגרלה''' לאנגלית, באתר Hebrew Songs
*

## הערות שוליים

קטגוריה:שירים בעברית
קטגוריה:שירים שתורגמו לעברית
קטגוריה:שירי אהבה
Quantified self

[ממוזער| [צמיד כושר של נייקי, אחד מצמידי כושר רבים שקיימים כיום בשוק אשר מהווים כלי "Quantified self" יעיל לאיסוף נתונים רבים בהם ניתן להשתמש על מנת לנסות לשפר את המצב הבריאותי לאורך זמן.]]
**Quantified self** (בתרגום חופשי לעברית: **האני המכומת**), המכונה לעיתים רבות **ביו-האקינג**, היא פרקטיקה אשר במסגרתה אנשים משתמשים בטכנולוגיות דיגיטליות מודרניות - כמו צמידי כושר, שעונים חכמים, מדי דופק, ומשקלים דיגיטליים מודרניים - על מנת לנטר ולנתח לאורך זמן אחר מדדים שונים הקשורים למצב הבריאותי האישי שלהם ולאורח החיים שלהם. המטרות העיקריות של הפרקטיקה הן הגברת המודעות העצמית אודות האופן בו הרגלים יומיומיים משפיעים באופן ניכר על הבריאות, וכמו גם להעצים אנשים לבצע שינויים מושכלים שונים בחייהם על מנת לשפר באופן משמעותי את רווחתם ולפתח אורח חיים בריא יותר.

רבים מהאנשים שעוסקים בפרקטיקה זו נוהגים לבצע ניסויים עצמיים רבים לאורך זמן, תוך כדאי שהם עוקבים אחר מגוון רחב של מדדים לאורך תקופות ממושכות, במטרה לייעל את הפרוטוקלים של הפעילות הגופנית, השינה והתזונה, בכדי לשפר לאורך זמן באופן ניכר מדדים בריאותיים מרכזיים.

## ההשפעה של השימוש בטכנולוגיות לאיסוף וניתוח נתונים
האימוץ הנרחב במהלך המאה ה-21 של טכנולוגיה לבישה, כמו בין היתר מכשירי Fitbit ו-Apple Watch, בשילוב עם הנוכחות ההולכת וגוברת של האינטרנט של הדברים בתחום הבריאות, חוללה מהפכה אמיתית בדרך בה אנשים מסוגלים לאסוף ולנתח את הנתונים שקשורים למצב הבריאותי שלהם והפכו את התהליך לקל מתמיד ולנגיש עבור כמות גדולה יותר מתיד של לקוחות בשוק הפרטי.

המכשירים הללו לרוב עוקבים באופן אוטומטי אחר מדדים שונים, כולל:
* פעילות גופנית - מספר הצעדים שהאדם צועד, כמות הקלוריות שהאדם שורף, והדופק של האדם.
* איכות השינה - משך, יעילות ודפוסי מחזורי השינה.
* משקל והרכב גוף - בנוסף לכך, משקלים דיגיטליים מודרניים, אשר אוספים מדי יום מידע אודות המשקל של האדם, מסת השריר, ואחוז השומן בגוף.

הנתונים שנאספים על ידי המכשירים הללו מאוחסנים לרוב בפלטפורמות מבוססות ענן. אפליקציות מובייל שונות מאפשרות למשתמשים לנתח את הנתונים הללו בהמשך על מנת לייצר עבור המשתמש תובנות אודות מגמות ודפוסים שונים אשר על בסיסם ניתן לקבל החלטות מושכלות לגבי שינויים נחוצים שיאפשרו לשפר את המצב הבריאותי, כמו בין היתר שינויים בפעילות הגופנית, שינויים בהרגלי התונה, או שינויים בלו"ז השינה.

## קהילת ה-Quantified self
לאורך השנים צמחה באינטרנט קהילה גדולה ומגוונת של אנשים העוסקים בפרקטיקות הללו אשר משתפים את החוויות האישיות שלהם, את תוצאות הניסויים העצמיים שלהם ואת התובנות החשובות שהם צברו בפורומים, בבלוגים ובפלטפורמות מדיה חברתית.

ההימצאות של אותם התכנים תרמה לכך שלאורך השנים כמות גדולה במיוחד של אנשים מכל העולם נחשפה לידע מעשי רב ולרעיונות מוצלחים רבים לאופן בו ניתן לשפר את המצב הבריאותי.

## קישורים חיצוניים
* 

## הערות שוליים

קטגוריה:בריאות
קטגוריה:ביוטכנולוגיה
די פארטיי

ממוזער|מרטין זונבורן, מנהיג Die PARTEI

**די פארטיי** (בגרמנית: **Die PARTEI**, מפלגה למען העבודה, שלטון החוק, הגנת בעלי חיים, קידום אליטות ויוזמה דמוקרטית עממית), המפלגה, היא מפלגה פוליטית גרמנית שנוסדה בשנת 2004 על ידי עורכי המגזין הסאטירי הגרמני *[[טיטאניק (מגזין)|טיטאניק]]*. המפלגה מונהגת על ידי מרטין זונבורן.

בבחירות לפרלמנט האירופי של 2014, זכתה המפלגה במושב, מה שהפך אותה לראשונה מסוגה – מפלגה סאטירית שזוכה במושב בפרלמנט האירופי. בבחירות 2019 לפרלמנט האירופי, זכתה המפלגה במושב נוסף, שהוחזק על ידי ניקו סמסרוט.

## מקור השם
**P**artei für **A**rbeit, **R**echtsstaat, **T**ierschutz, **E**litenförderung und basisdemokratische **I**nitiative ("מפלגה למען העבודה, שלטון החוק, הגנת בעלי חיים, קידום אליטות ויוזמה דמוקרטית עממית") הוא כינוי למילה "PARTEI", שפירושה בגרמנית "מפלגה". הביטוי *die Partei* ("המפלגה") מעורר אסוציאציות למפלגות טוטליטריות, כמו SED – מפלגת השלטון לשעבר של גרמניה המזרחית – או המפלגה הנאצית. זו התייחסות אירונית לשאיפות טוטליטריות לכאורה של מייסדי המפלגה.

המפלגה משמשת גם כפרודיה על מאפייני מפלגות קיימות, טקטיקות בחירות ואירועים. לעיתים, היא מבקרת ביקורים סאטיריים באירועים של מפלגות אחרות.

Die PARTEI מתארת את עצמה כמקלט לבוחרים מאוכזבים ממפלגות אחרות, ומצהירה כי היא מנהלת קמפיין פופוליסטי מוצהר.

### מטרות מרכזיות
* בניית מחדש של חומת ברלין ומסך הברזל בין מזרח למערב גרמניה, תוך שינוי מזרח גרמניה ל"אזור כלכלי מיוחד" (**SBZ**).
* קביעת "הפסקת קנופפרים" רשמית בבתי ספר בגרמניה (בשעה 09:30).
* רפורמה במערכת ביטוח הבריאות.
* הפחתת שעות העבודה
* קידום חוקה חדשה שתאושרר במשאל עם בהתאם לסעיף 146 של חוקת גרמניה.

יו"ר המפלגה, מרטין זונבורן, אמר: "עדיף שנקבל את הקולות האלה מאשר שהנאו-נאצים יקבלו אותם". המפלגה הכריזה כי לא תיצור קואליציה עם המפלגה הדמוקרטית החופשית.

## הבחירות הפדרליות
### 2005
בבחירות הפדרליות של 2005, Die PARTEI ניהלה קמפיין סאטירי, שכלל מכירת זמן שידור טלוויזיוני ב-eBay ברמיזה לשערוריות מימון פוליטי.

### 2017
בבחירות הפדרליות של 2017 זכתה Die PARTEI ב-1% מהקולות, פי חמישה מההצבעה ב-2013.

### 2021
בנובמבר 2020 הצטרף מרקו בלו, חבר לשעבר במפלגה הסוציאל-דמוקרטית, ל-Die PARTEI, וכך זכתה המפלגה לראשונה במושב בבונדסטאג.

## פוליטיקה של האיחוד האירופי
בבחירות לפרלמנט האירופי של 2014 זכתה המפלגה במושב ראשון עם 0.6% מהקולות בגרמניה. סיסמת הבחירות הייתה: "למען אירופה, נגד אירופה".

בבחירות 2019 לפרלמנט האירופי זכתה המפלגה ב-2.4% מהקולות ובשני מושבים.

## קישורים חיצוניים

* 

## הערות שוליים

קטגוריה:גרמניה: מפלגות
קטגוריה:מפלגות שהוקמו ב-2004
קטגוריה:דפים עם תרגומים שלא נסקרו
בובי ריגס

**בובי ריגס** (באנגלית: **Bobby Riggs**;  25 בפברואר 1918 – 25 באוקטובר 1995) היה טניסאי אמריקאי. הוא זכה במקום ראשון באליפות וימבלדון ובאליפות ארצות הברית הפתוחה בטניס.

## ביוגרפיה
בובי ריגס נולד בלוס אנג'לס בשנת 1918. הוא היה שחקן טניס שולחן והחל לשחק טניס בגיל 12. בגיל 17 הוא ניצח באליפות ארצות הברית לצעירים. באותה שנה הוא החל לשחק בתחרויות לבוגרים.

באליפות אוסטרליה הפתוחה ריגס לא זכה להצלחה גדולה.

באליפות צרפת הפתוחה ריגס הגיע למשחק הגמר בשנת 1939 והפסיד.

באליפות וימבלדון ריגס זכה בשנת 1939 בתחרות הגברים, זוגות גברים וזוגות מעורבים.

באליפות ארצות הברית הפתוחה ריגס זכה בשנת 1939 ו-1941 בתחרות הגברים ובשנת 1940 בתחרות זוגות מעורבים.

בובי ריגס היה חבר בנבחרת גביע דייוויס של ארצות הברית וזכה איתה בגביע בשנת 1938.

בהמשך הוא עבר לטניס מקצועי וזכה במסגרת זו בתחרויות רבות.

בשנת 1967 בובי ריגס נכלל בהיכל התהילה של הטניס.

בשנת 1973 ריגס סיכם על משחק נגד מרגרט קורט, כוכבת טניס נשים באותה תקופה. הוא ניצח בקלות ב-2 מערכות. בהמשך של אותה שנה בספטמבר נערך "קרב המינים" בו ריגס שיחק נגד בילי ג'ין קינג. הוא הפסיד ב-3 מערכות. על משחק זה צולם סרט "קרב המינים" בשנת 2017. למרות הפסד זה לאחר מספר שנים ריגס השלים עם בילי ג'ין קינג והם הפכו לחברים קרובים.

ריגס נפטר בשנת 1995 לאחר מחלה ארוכה.

## הישגים

## קישורים חיצוניים

* 
* 
* 

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:טניסאים אמריקאים
קטגוריה:טניסאים זוכי אליפות וימבלדון
קטגוריה:טניסאים זוכי אליפות ארצות הברית הפתוחה בטניס
קטגוריה:לוס אנג'לס: ספורטאים
קטגוריה:אמריקאים שנולדו ב-1918
קטגוריה:אמריקאים שנפטרו ב-1995
חדר המבצעים הדרומי

**חדר המבצעים הדרומי** (בערבית: **غرفة العمليات الجنوبية**, בתעתיק מדויק: **עֻ'רְפת אלעמליאת אלג'נוביה**) הוא חמ"ל של מורדים סורים, המורכב מקבוצות שונות של ארגונים דרוזים חמושים וארגוני אופוזיציה באזור דרום א-סווידא וקוניטרה.

חדר המבצעים הוקם ב-6 בדצמבר 2024 בדרום סוריה, כחלק ממתקפת המורדים הסורים.

לפי ההצהרה הרשמית על הקמתו של חדר המבצעים, הוא מורכב מקבוצות הנקראות "החטיבה השמינית" ו"הוועדה המרכזית", לצד ארגונים אחרים שהתבססו בנפות א-סווידא וקוניטרה. בהצהרה, הקבוצה התחייבה לשמור על ביטחון ויציבות תוך שליטה באזורים הדרומיים של סוריה. בנוסף, היא קראה לכל מדינות העולם לתמוך בהחלטת העם הסורי "להשיג חופש ולבנות מדינה משלו".

חדר המבצעים הדגיש שמטרתו ליצור "סוריה מאוחדת וצודקת", ואפיין את המערכה המיליטנטית שלו כמאבק למען "חופש וכבוד". מנהיגיו קראו לשימור מוסדות המדינה תוך תיאום עם קהילות סוריות שונות, כדי למנוע כאוס וליצור מדינה יציבה בתום הסכסוך.

## פעולות צבאיות
החמ"ל, בסיוע קבוצות אופוזיציה מקומיות אחרות, כבש את העיר דרעא וערים קטנות סביבה לאחר נסיגת הכוחות המזוינים הערבים הסורים וקבוצות חמושות איראניות תומכות אסד. החמ"ל טען כי השתלט על מחוז דרעא במלואו והחל לסרוק את שכונותיו ולאבטח את מוסדותיו ומשרדי הממשלה. החמ"ל אמר גם כי הוא השתלט על נפת קוניטרה במלואה, ליד רמת הגולן הכבושה על ידי ישראל בדרום-מערב סוריה. בתגובה, צה"ל מסר כי הוא הפעיל "כוחות מתוגברים באזור רמת הגולן".

ב-7 בדצמבר 2024 הודיע דובר החמ"ל על תוכניותיו לנוע לכיוון דמשק, והצהיר: "היעד שלנו הוא דמשק, ונקודת המפגש שלנו היא כיכר אומיה". באותו יום הכריז חסן עבד אל-ע'ני , מפקד מורדי הדרום, כי "כוחותינו החלו ביישום השלב האחרון של כיתור הבירה דמשק". מורדי הדרום יחד עם חמ"ל המבצעים החלו להקיף את דמשק לאחר שכבשו את א-סנמיין, עיירה ששוכנת 20 קילומטרים מהכניסה הדרומית של דמשק.

ב-8 בדצמבר נכבשה דמשק על ידי מורדי החמ"ל והנשיא בשאר אל-אסד נמלט מסוריה במטוס. במהלך שידור הטלוויזיה הממלכתית הסורית, קבוצה של מנהיגי אופוזיציה הכריזה על ניצחון. ברוח דומה, ראש הממשלה מוחמד ע'אזי אל-ג'לאלי הצהיר כי ממשלתו מוכנה "להושיט את ידה" לממשלת המעבר החדשה בראשות האופוזיציה, והציעה לעבוד איתה.

ב-24 בפברואר 2025 בהר הדרוזים מספר מיליציות שונות הכריזו על הקמת חדר מבצעים משותף שיעבוד עם חדר המבצעים הדרומי על מנת להקים מדינה דרוזית בדרום סוריה בדומה לכורדים בצפון סוריה.

## ראו גם
* מלחמת האזרחים בסוריה
* נפילת משטר אל-אסד

## הערות שוליים

קטגוריה:סוריה: צבא וביטחון
פיק (נפה)

**נפת פיק** (בערבית: **منطقة فيق**, תעתיק מדויק: מנטקת פיק) היא הנפה הדרומית של מחוז קוניטרה שבדרום מערב סוריה. בעברו היה המחוז בשליטה מלאה של סוריה, ומאז מלחמת ששת הימים ב־1967 רובו נמצא בשטח רמת הגולן, שמדינת ישראל החילה עליו ריבונות בחקיקת חוק רמת הגולן ב־1981.

המרכז האדמיניסטרטיבי של הנפה הוא הכפר פיק, שנמצא כיום ברמת הגולן, ונטוש מתושבים. במפקד האוכלוסין של 2004 מנתה הנפה 1,947 תושבים (בחלק הסורי שלה).

## נפות
נפת פיק מחולקת לשני תת-נפות:

קטגוריה:סוריה: חלוקה מנהלית
קטגוריה:רמת הגולן
קוניטרה (נפה)

**נפת קוניטרה** (בערבית: **منطقة القنيطرة**, תעתיק מדויק: מנטקת אלקניטרה) היא הנפה הצפונית מבין שתי הנפות של מחוז קוניטרה הסורי, לצד נפת פיק הדרומית. מרבית מחוז קוניטרה נכבש על ידי צה"ל במלחמת ששת הימים ב־1967, ולאחר חקיקת חוק רמת הגולן ב־1981 הוא נמצא בריבונות ישראלית מלאה. חלק אחר של המחוז נמצא באזור החיץ של הכוח המשקיף של האו"ם מאז הסכם הפסקת האש לאחר מלחמת יום הכיפורים ב-1974, ומיעוטו נמצא בשליטה סורית.

המרכז המנהלי של נפת קוניטרה היא העיר קוניטרה. במפקד האוכלוסין של 2004 מנתה הנפה 64,680 תושבים.

## תתי-נפות
נפת קוניטרה מחולקת לארבעה תת-נפות (מספר התושבים נכון לשנת 2004):

קטגוריה:סוריה: חלוקה מנהלית
קטגוריה:רמת הגולן
מחלף קוממיות (כביש 40)

**מחלף קוממיות** הוא מחלף בהקמה מסוג מחלף יהלום עם מעגלי תנועה, במפגש כביש 40 עם כביש 353 וכביש הגישה למושב קוממיות – כביש 3533. המחליף עתיד לשמש ככניסה הצפונית לקריית גת.

## רקע
העיר קריית גת שוכנת דרומית מזרחית לצומת פלוגות, מערבית לכביש 35 ומזרחית לכביש 40. ב החלה הרחבתה של קריית גת צפונה, צפונית לכביש 35 עם הקמת כרמי גת. על הרחבת העיר בתוכנית הראשונית של כרמי גת לא נכללו כלל יציאות ישירות מהשכונה אל כביש 35.

ב אושרה "תוכנית תמל/1115 קריית גת – הרחבה צפונית" להרחבה נוספת לקריית גת צפונית לכרמי גת, שמסתיימת בצומת קוממיות. במסגרת התוכנית הוחלט על הוספת יציאה צפונית מקריית גת לצומת קוממיות, והפיכת הצומת המרומזר, למחלף.

## תוואי המחלף

בצומת עתיד להיבנות גשר שיחבר בין כביש 353 לכביש 3533 (כביש הגישה לקוממיות, רווחה אלומה וזבדיאל) הגשר יחצה ממזרח למערב מעל כביש 40. לפני הכניסות לגשר יסללו 2 מעגלי תנועה ונתיבי השתלבות  לכביש 40.

## קישורים חיצוניים
* 

קטגוריה:כביש 40: צמתים ומחלפים
קטגוריה:קריית גת: מחלפים
קטגוריה:ישראל: מחלפים עתידיים
קטגוריה:קוממיות
SPS Commerce

**אס פי אס קומרס** (באנגלית: **SPS Commerce**) היא חברה אמריקאית המתמחה בפיתוח תוכנה לניהול שרשרת האספקה.

נכון לשנת 2022, מעסיקה החברה כ־2,489 עובדים ומפעילה מפעלים וסניפים ב־6 מדיניות בעולם וביניהן: סין, הונג קונג, הולנד, אוסטרליה, צרפת וקנדה.

מטה החברה הראשי ממוקדם במינסוטה, ארצות הברית.

בשנת 2014, דורגה בין עשר החברות בעלות הצמיחה המהירה ביותר במינסוטה.

## היסטוריה
החברה הוקמה בשנת 1987, תחת השם St. Paul Software ועסקה בעיקר במתן שירותי B2B עבור קמעונאים.

בשנת 2001, הכריזה על מיתוג מחדש תחת השם SPS Commerce.

בשנת 2010, הונפקה החברה בבורסה לניירות ערך הנאסדק.

בשנת 2011, רכשה את חברת Direct EDI תמורת כ-10 מיליון דולר.

בשנת 2012, רכשה את חברת Edifice תמורת כ-26 מיליון דולר.

בשנת 2014, רכשה את חברת LeadTec תמורת כ-14 מיליון דולר.

בשנת 2016, רכשה את חברת ToolBox Solutions תמורת כ-23 מיליון דולר.

בשנת 2018, רכשה את חברת CovalentWorks תמורת כ-23 מיליון דולר.

בשנת 2019, רכשה את חברת Mapadoc תמורת כ-11 מיליון דולר.

בשנת 2020, רכשה את חברת Data Masons תמורת כ-100 מיליון דולר.

בשנת 2021, רכשה את חברת Genius Central תמורת כ-17 מיליון דולר.

בשנת 2022, רכשה את חברת GCommerce ואת חברת InterTrade תמורת כ-49 מיליון דולר.

בשנת 2023, רכשה את חברת TIE Kinetix תמורת כ-66 מיליון דולר.

בשנת 2024, רכשה את חברת Traverse Systems תמורת 25 מיליון דולר ובהמשך השנה את חברת SupplyPike תמורת 206 מיליון דולר.

## קישורים חיצוניים

* 
* פרופיל מניית אס פי אס קומרס, באתר Investing
* פרופיל מניית אס פי אס קומרס, באתר גלובס פיננסי
* צמיחה איטית יותר של לקוחות ממתנת את הערכת Piper Sandler למניית SPS Commerce, באתר Investing

## הערות שוליים

קטגוריה:חברות הנסחרות בנאסד"ק
קטגוריה:חברות תוכנה עסקית
מנבג'

**מַ֫נְבֶּג**' (בערבית: **مَنْبِج**) היא העיר הצפונית ביותר במחוז חלב שבצפון-מערב סוריה, כ-30 ק"מ מערבית לפרת. על פי מפקד האוכלוסין של 2004 אוכלוסייתה מונה כ-100,000 נפש. אוכלוסיית מנבג' היא ברובה ערבית, עם מיעוטים כורדים, טורקמנים וצ'צ'נים. רבים מתושביה שייכים לזרם הסוּפי נקשבנדיה.

## מלחמת האזרחים בסוריה
במהלך מלחמת האזרחים בסוריה העיר נכבשה על ידי המורדים בשנת 2012, לאחר מכן נכבשה על ידי דאעש בשנת 2014, ולבסוף נכבשה על ידי הכוחות הסוריים הדמוקרטיים (SDF) בשנת 2016, ששייכו אותה לכורדיסטן הסורית (AANES). מאז 2018, לאחר הסכם עם ה-SDF, הצבא הסורי נפרס בפריפריה של העיר כחיץ בין שטחי הכיבוש הטורקי בצפון סוריה לבין השטח שבשליטת כורדיסטן הסורית. ב-2024 נכבשה העיר בשנית  על ידי כוחות המורדים מהצבא הלאומי הסורי שבגיבוי טורקי מלא, במסגרת מבצע שחר החירות שהיה חלק ממתקפת המורדים הסורים שהובילה לנפילתו של משטר אסד.

### המנהרות לתל רפעת
מנבג' היא מובלעת כורדית בצפון סוריה. כדי ליצור גישה בינה לבין תל רפעת, עיר כורדית נוספת בצפון מערב סוריה, נחפרו בסתר מנהרות ענק בין תל רפעת למנבג', חלקן באורך כ-40 ק"מ, על מנת לחבר בין שתי הטריטוריות הכורדיות. המנהרות התגלו על ידי המורדים הסורים בעת כיבוש העיר במהלך מבצע שחר החירות.
## קישורים חיצוניים

## הערות שוליים

קטגוריה:סוריה: ערים
Sunrun

**סאנראן** (באנגלית: **Sunrun**) היא חברה אמריקאית המספקת מערכות פוטו-וולטאיות ופאנלים סולארים.

נכון לשנת 2022, מעסיקה החברה כ־12,400 עובדים המספקים שירות לכ-800,000 לקוחות.

מטה החברה הראשי ממוקדם בסן פרנסיסקו, ארצות הברית.

## היסטוריה
החברה הוקמה בשנת 2007, במטרה לספק התקן סולארי להפקה ישירה של אנרגיה חשמלית.

בשנת 2008, גייסה החברה כ-12 מיליון דולר מקרן Foundation Capital.

בשנת 2009, גייסה כ-18 מיליון דולר נוספים בסבב גיוס בהובלת Accel Partners.

בשנת 2010, חתמה על עסקה עם חברת PG&E בהיקף של כ-100 מיליון דולר ובהמשך השנה גייסה כ-55 מיליון דולר מקרן ההשקעות Sequoia Capital.

בשנת 2015, הונפקה החברה בבורסה לניירות ערך הנאסדק במחיר של 14 דולר למניה עם שווי שוק של 1.36 מיליארד דולר.

בשנת 2017, הכריזה על שיתוף פעולה עם חברת National Grid.

בשנת 2020, רכשה את חברת Vivint Solar תמורת כ-3.2 מיליארד דולר.

בשנת 2022, הכריזה על הסכם עם חברת פורד, שבמסגרתו הוגדרה כמתקינה הרשמית של תחנות טעינה לרכב החשמלי F-150 Lightning.

בחודש נובמבר 2024, נבחרה מנכ"לית החברה לאחת מ-100 ממנהיגי האקלים של מגזין טיים.

## קישורים חיצוניים

* 
* פרופיל מניית סאנראן, באתר Investing
* פרופיל מניית סאנראן, באתר גלובס פיננסי

## הערות שוליים

קטגוריה:חברות אמריקאיות
קטגוריה:חברות אמריקאיות הנסחרות בנאסד"ק
קטגוריה:עמק הסיליקון: חברות
נקודת טריאנגולציה 3M

שמאל|ממוזער|250px|העמוד המסמן את נקודת הטריאנגולציה 3M ולידו משולש כאלמנט פיסולי - צורת סימון נקודות טריאנגולציה על המפות הטופוגרפיות. כמו כן שני קודקודי המשולש המרוחקים מהעמוד מצביעים לכיוון נקודות 1M  ו-2M.
שמאל|ממוזער|250px|"נקודת טריאנגולציה 3M" - שלט ההסבר המפורט באתר
אתר **נקודת טריאנגולציה 3M** הוא אתר קטן בנגב המערבי, שנועד לציין את הקמת רשת המיפוי - רשת ישראל הישנה, על ידי ציון אחד מקודקודי המשולש הראשון שנמדד על ידי המנדט הבריטי ב-1922 ושימש בסיס לרשת הטריאנגולציה הראשונה שמיפתה את ארץ ישראל.

האתר נמצא בצמוד לכביש הרעב מדרום לו, כקילומטר ממערב לצומת הכניסה למושב מסלול, על גבי גבעה קטנה הצופה על שטחים חקלאיים נרחבים הנמצאים מדרום לה. האתר הוקם ב-2010, על ידי הגופים: המועצה האזורית מרחבים, יחידה סביבתית נגב מערבי ב, קרן קיימת לישראל, רשות ניקוז והמרכז למיפוי ישראל, במלאת כ-90 שנה לתחילת המדידות של רשת ישראל הישנה.

הסימון M הוא עבור המילה Major (ראשי באנגלית) ומבהיר כי מדובר ברשת קואורדינטות הראשית. שלושת קודקודי המשולש הם:
*נקודה 1M נמצאת בשטח חקלאי מצפון־מערב למושב פטיש ואין לה ציון בשטח.
*נקודה 2M נמצאת בשטח חקלאי ממזרח לקיבוץ אורים ומצוינת על ידי חבית נמוכה המוקפת בשלושה עמודי ברזל.
*נקודה 3M באתר מסודר ממערב למושב מסלול.

קו הבסיס של המשולש נמדד בין נקודות 1M  ו-2M, במשך כמה שבועות, באמצעות סרט מדידה שהיה עשוי מחומר שנקרא אינוור. זהו חומר העמיד בפני מתיחה וכיווץ הנגרמים כתוצאה משינויים במזג האוויר ומבלאי. אורכו הוא 4,780.30 מטר. אורך קו 1M-3M הוא 5,685.30 מטר ואורך קו 2M-3M הוא 5,134.05.

## גלריית תמונות

קובץ:נקודת טריאנגולציה אם 3 מבט כללי.jpg|מבט כללי של האתר. מבט דרומה הצופה אל שטח חקלאי מישורי נרחב.
קובץ:נקודת טריאנגולציה אם 3 הסבר יצירת האתר.jpg|לוח בטון ובו הסבר על פיתוח האתר.
קובץ:נקודת טריאנגולציה אם 3 מבט צפונה.jpg|מבט צפונה לכיוון העיר נתיבות הנראית באופק
קובץ:נקודת טריאנגולציה אם 3 תצוגת מסמכים ישנים.jpg|לוח בטון ועליו מסמכים ישנים מאוסף דב גביש. מבט מזרחה, באופק מימין לאקליפטוסים, העיר אופקים, משמאל לעצים, הכפר השיקומי עלה נגב.
קובץ:נקודת טריאנגולציה אם 3 תצוגת שינויים משמעותיים באזור.jpg|לוח ובו אירועים משמעותיים בתולדות האזור, מהאלף השני לפנה"ס ועד 2006 - הקמת הכפר השיקומי עלה נגב. קודקוד המשולש פונה לכיוון נקודה 1M.
קובץ:נקודת טריג 2אם ליד אורים.jpg|נקודת טריאנגולציה 2M ליד אורים. קודקוד נוסף של משולש הבסיס.


## קישורים חיצוניים
Dov Gavish, The Survey of Palestine Under the British Mandate, 1920–1948, 2005, עמ' 71-68

## הערות שוליים

קטגוריה:ישראל: קרטוגרפיה
ישראל ישנה
קטגוריה:הנגב: גאוגרפיה
קטגוריה:הנגב: היסטוריה
קטגוריה:הנגב המערבי
מוחמד אל-בשיר

**מוחמד אל-בשיר** (בערבית: **محمد البشير**, תעתיק מדויק: **מחמד אלבשיר**; נולד ב-1983) הוא פוליטיקאי סורי המכהן כשר האנרגיה של סוריה ממרץ 2025. בעבר שימש כראש הממשלה הזמנית הסורית לאחר הפלת משטר בשאר אל-אסד, לאחר שהיה ראש הממשלה החמישי של ממשלת ההצלה הסורית מאז 13 בינואר 2024. הוא מהנדס חשמל בהשכלתו.

## ביוגרפיה
### ראשית חייו
אל-בשיר נולד באזור ג'בל זאוויה שבמחוז אידליב בשנת 1983. הוא סיים תואר בהנדסת חשמל באוניברסיטת חלב ב-2007. בשנת 2021 הוא השיג תואר בשריעה ומשפטים מאוניברסיטת אידליב. בעל תואר במנהל ציבורי וניהול פרויקטים. עד 2011 הפך אל-בשיר לראש המחלקה למכשירים מדויקים בגז במפעל של חברת הגז הסורית.

### פוליטיקה
לפני שמונה לשר, שימש אל-בשיר כמנהל החינוך האסלאמי במשרד הווקף במשך שנתיים וחצי. לאחר מכן שימש כסגן מנהל ולאחר מכן כמנהל לענייני עמותות במשרד הפיתוח והנושאים ההומניטריים. בין 2022 ל-2023 כיהן כשר הפיתוח והנושאים ההומניטריים בקבינט של עלי קדה .

בינואר 2024, מועצת השורא של ממשלת ההצלה הסורית הצביעה בעד בחירת אל-בשיר לראש ממשלה. מצע הבחירות שלו התמקד בממשל אלקטרוני ובאוטומציה ממשלתית. תחת ניהולו הורידו את אגרות המקרקעין, הוא הקל בתקנות התכנון, והחל בהתייעצות להרחבת תוכנית הייעוד של העיר אידליב.

#### לאחר הפלת משטר אסד
בסוף נובמבר 2024 פתחו היאת תחריר א-שאם וקבוצות אופוזיציה אחרות במתקפה נגד ממשל אסד, שהובילה להפלת משטר אסד ובין היתר לכיבוש חלב ולהגדלה משמעותית של השטחים הנשלטים על ידי ממשלת ההצלה. במסיבת עיתונאים הצהיר אל-בשיר כי המתקפה נפתחה בתגובה להתקפות על אזרחים של חיילי ממשלת סוריה, שלטענתו הביאה לעקירת "עשרות אלפי" אזרחים. ב-4 בדצמבר 2024 נסע אל-בשיר לחלב כדי לפקח על פתיחתם מחדש של משרדי הממשלה, תוך שהוא משבח את עובדי הממשלה הקודמת שחזרו לעבודה.

ב-9 בדצמבר 2024, לאחר נפילת משטר אסד, הוטל על אל-בשיר להרכיב ממשלת מעבר לאחר שמנהיג היאת תחריר א-שאם אחמד א-שרע נפגש עם ראש ממשלת סוריה מוחמד ראזי אל-ג'לאלי כדי לארגן את העברת השלטון.

## קישורים חיצוניים

## הערות שוליים

קטגוריה:פוליטיקאים סורים
קטגוריה:ראשי ממשלת סוריה
קטגוריה:טרוריסטים סורים
קטגוריה:שרי ממשלת סוריה
קטגוריה:שרי אנרגיה
קטגוריה:בוגרי אוניברסיטת חלב
קטגוריה:בוגרי אוניברסיטת אידליב
קטגוריה:מלחמת האזרחים בסוריה: אישים
קטגוריה:סורים שנולדו ב-1983
ג'ון קריין קאנקל

**ג'ון קריין קאנקל** (באנגלית: **John Crain Kunkel**; 21 ביולי 1898 – 27 ביולי 1970) היה חבר רפובליקני בבית הנבחרים האמריקאי מפנסילבניה. הוא היה נכדו של ג'ון כריסטיאן קאנקל, נינו של ג'ון סרג'נט, ובן נין של ג'ונתן דיקינסון סרג'נט  ורוברט וייטהיל. אנדרטת ג'ון קריין קאנקל וקתרין סמוט קאנקל בריברפרונט פארק בהאריסברג, פנסילבניה, הידועה גם בשם "קאנקל פלאזה", היא אמפיתיאטרון נופי ברחוב פרונט ורחוב סטייט למטה מהקפיטול של מדינת פנסילבניה לאורך נהר סוסקהאנה שהוקדש בשנת 1992 להנצחת שנים רבות של שירות ומסירות לקהילה.

## ביוגרפיה
קאנקל נולד ב-21 ביולי 1898 בהאריסברג שבפנסילבניה, שם למד באקדמיית האריסברג. הוא גם למד באקדמיית פיליפס באנדובר, מסצ'וסטס. הוא השלים את לימודיו באוניברסיטת ייל בניו הייבן, בשנת 1916, ואת המחלקה למשפטים של אוניברסיטת הרווארד בקיימברידג', מסצ'וסטס, בשנת 1926. במלחמת העולם הראשונה שירת בחיל ההדרכה של צבא הסטודנטים.

הוא נבחר מטעם המפלגה הרפובליקנית לבית הנבחרים של ארצות הברית לקונגרס ה-76 ולחמשת הקונגרסים הבאים. בשנים 1947–1948 כיהן בוועדת הרטר. במהלך מלחמת העולם השנייה קאנקל התבטא נגד גרמניה הנאצית, עוד לפני כניסת ארצות הברית למלחמה. לאחר נפילת צרפת ולפני הפלישה הנאצית לברית המועצות, כאשר בריטניה נלחמה למעשה לבדה, דגל קאנקל בסיוע לבריטניה במלחמתה נגד הנאצים. הוא הצביע גם בעד חוק השאל-החכר משנת 1941 לשליחת סיוע צבאי נוסף לבריטניה, וגם בעד חוק השאל-החכר משנת 1944.  

הוא לא הועמד לבחירה מחדש בשנת 1950. עם זאת, הוא היה מועמד בבחירות לסנאט של ארצות הברית, אך הובס בבחירות. הוא כיהן כנציב המחוז של מחוז דופין, פנסילבניה מ-1952 עד 1956. הוא נבחר כרפובליקני לקונגרס ה-87, בבחירות מיוחדות, כדי למלא את המושב שהתפנה בשל מותו של חבר בית הנבחרים . הוא נבחר מחדש לשני הקונגרסים הבאים וכיהן עד התפטרותו ב-30 בדצמבר 1966. הוא מת ב-27 ביולי 1970 בהאריסברג שבפנסילבניה.

## קישורים חיצוניים

* 
* 

## הערות שוליים

קטגוריה:אמריקאים ילידי פנסילבניה
קטגוריה:בוגרי אוניברסיטת ייל
קטגוריה:בוגרי בית הספר למשפטים באוניברסיטת הרווארד
קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1898
קטגוריה:אמריקאים שנפטרו ב-1970
חוג בלצ'לי

**חוג בלצ'לי** (באנגלית: **The Bletchley Circle**) היא סדרת טלוויזיה מסוגת דרמה-מסתורין, המתרחשת בשנים 1952–1953, ומספרת את קורותיהן של ארבע נשים, אשר עבדו יחד בעבר, בתקופת מלחמת העולם השנייה, כמפצחות קוד במרכז הביון הבריטי בבלצ'לי פארק. בעקבת סדרת פשעים בלתי מפוענחים, והתסכול שהן חוות אל מול חוסר האונים שמגלים שלטונות החוק בעניין, חוברות ארבע הנשים כדי לחקור את הפשיעות בכוחות עצמן.

ההפקה הראשונה של המיני-סדרה, שהופקה עבור רשת הטלוויזיה הבריטית ITV, הוצגה במקור בבריטניה ב-2012 ובארצות הברית באפריל 2013, ברשת PBS. הפקה שנייה שודרה ברשת ITV בינואר 2014 וב-PBS באפריל 2014. שתי הסדרות שודרו מאוחר יותר על ידי הרשת האוסטרלית ABC TV. הסדרה הופצה ברחבי העולם על ידי חברת Kew Media.

## עלילה
סוזן גריי, מילי, לוסי וג'ין עבדו יחד בעבר בתקופת מלחמת העולם השנייה במרכז הביון הבריטי בבלצ'לי פארק כמפענחות קודים צבאיים גרמניים, ובראשם האניגמה, עבור הצבא הבריטי. סצנת הפתיחה של הסדרה מעניקה לצופים הצצה קצרה לפעילותן החשאית של ארבע הנשים בבלצ'לי במהלך המלחמה. לאחר מכן הסדרה מדלגת אל ההווה, לשנת 1952, שבע שנים לאחר סיום המלחמה, לאחר שסוזן, מילי, לוסי וג'ין חזרו זה מכבר לחייהן האזרחיים. בפתיחת הסיפור, סוזן שומעת על סדרת רציחות שהתרחשו בעת האחרונה באזור לונדון, והיא מתחילה לזהות דפוסים המקשרים בין מקרי הרצח. היא מנסה לשכנע את המשטרה המקומית להיעזר בתיאוריה שלה על אודות מקרי הפשע, אך זוכה להתעלמות מצידם. בעקבות זאת היא מחליטה לפנות אל חברותיה משכבר, תחילה למילי, ולאחר מכן ללוסי וג'ין, במטרה לנסות לשלב אתן כוחות בפענוח מעשי הפשע בכוחות עצמן.

מאחר שכל ארבע הנשים חתומות על צווי סודיות לגבי עבודתן בתקופת המלחמה, נאלצות שתי הנשים הנשואות (סוזן ולוסי) להסוות את פעילותן מבעליהן, והן מציגות אותה כחברות במועדון קריאה. הן מתחילות בפיצוח קודים ותבניות פעולה, ממשיכות בחקירה ראשונית, ואז, לאחר שהן מנסות ללא הצלחה לרתום את המשטרה לפעול בכיוון אותו זיהו, הן עוברות לעבודת שטח ממש, גם תוך סיכון עצמי. סצנות של שלווה ביתית של עקרות בית בריטיות משתלבות עם סצנות שבהן נצפה הרוצח כשהוא עוקב ומענה את קורבנותיו. בתחילת הדרך, מילי, ג'ין ולוסי מגלות ספקנות מסוימת לגבי הנכונות שלהן להיות מעורבות, אך בהדרגה הן משתכנעות לעזור לסוזן, לאחר שמתחוור להן כי חייהן של נשים רבות נתונות בסכנה.

הסדרה מנגידה בין חייהן האפרוריים והקונבנציונליים - אם כי שונים מאוד זו מזו - של ארבע הנשים, ובין תחושת התועלת, ההתעלות והתרומה שחשו בזמן פיצוח הקוד בזמן המלחמה. בגמר סדרה 1, הנשים נאלצות להתעמת עם הגבר שבו הן חושדות כרוצח.

## קישורים חיצוניים

## הערות שוליים

קטגוריה:בלצ'לי פארק
רוברט וייטהיל (פוליטיקאי)

**רוברט וייטהיל** (באנגלית: **Robert Whitehill**; 21 ביולי 1738 – 8 באפריל 1813) היה פוליטיקאי אמריקאי שנבחר לחמש קדנציות כחבר בית הנבחרים של ארצות הברית מפנסילבניה, שכיהן מ-1805 ועד מותו ב-1813.

## ביוגרפיה
רוברט וייטהיל (אחיו של ג'ון וייטהיל, דודו של ג'יימס וייטהיל, וסבא רבא רבא של ג'ון קריין קונקל) נולד ב-21 ביולי 1738 בפקה, פרובינציית פנסילבניה. הוא התיישב במחוז קמברלנד, פנסילבניה.

הוא היה חבר בוועידה החוקתית של מדינת פנסילבניה ביולי 1776 שאישרה את הכרזת העצמאות. הוא היה חבר במועצת ההגנה ב-1777, וציר בוועידה החוקתית של המדינה ב-1790. הוא כיהן כחבר בבית הנבחרים של פנסילבניה מ-1797 עד 1800.

הוא כיהן כחבר הסנאט של פנסילבניה מ-1801 עד 1804 ואף היה יושב ראש הסנאט ב-1804 במהלך משפטי ההדחה של שופטי בית המשפט העליון של פנסילבניה.

וייטהיל נבחר לקונגרס התשיעי כדי למלא את המושב שהתפנה בשל מותו של ג'ון א. האנה. הוא נבחר מחדש לקונגרס העשירי ולשלושת הקונגרסים הבאים וכיהן בתפקיד עד מותו.

הוא מת ב-8 באפריל 1813 באחוזת לאות'ר, מחוז קמברלנד, פנסילבניה. הוא נקבר בבית הקברות של הכנסייה הפרסביטריאנית סילבר ספרינג בעיר המפדן, ליד קמפ היל, פנסילבניה.

## כתבים
הכתבים הבולטים כוללים את חוקת פנסילבניה משנת 1776, שאותה עזר לנסח, ואת הסתייגויות המיעוט לאשרור חוקת ארצות הברית על ידי פנסילבניה. התנגדות זו כללה מספר תיקונים מוצעים לחוקת ארצות הברית, ומקובל כי ג'יימס מדיסון השתמש בו כאשר ניסח את מגילת הזכויות של ארצות הברית.

## קישורים חיצוניים
* 
* 

קטגוריה:אמריקאים ילידי פנסילבניה
קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1738
קטגוריה:אמריקאים שנפטרו ב-1813
ג'ון וייטהיל

**ג'ון וייטהיל** (באנגלית: **John Whitehill**; 11 בדצמבר 1729 – 16 בספטמבר 1815) היה פוליטיקאי אמריקאי שכיהן כחבר בית הנבחרים של ארצות הברית מטעם פנסילבניה.

## ביוגרפיה
ג'ון וייטהיל (אביו של ג'יימס וייטהיל ואחיו של רוברט וייטהיל) נולד ב-11 בדצמבר 1729 בעיר סולסברי, מחוז לנקסטר, פרובינציית פנסילבניה. הוא למד משפטים, התקבל ללשכת עורכי הדין והחל לעסוק בכך במחוז לנקסטר. הוא מונה לשופט השלום והצדק של בית המשפט ליתומים של מחוז לנקסטר ב-1777. הוא כיהן כחבר בבית הנבחרים של פנסילבניה בשנים 1780–1782 ו-1793. הוא כיהן כחבר במועצת הצנזורה ב-1783, והיה ציר במועצה המבצעת העליונה ב-1784. הוא היה חבר באמנת אשרור המדינה ב-1787. הוא שימש כשופט משנה של מחוז לנקסטר ב-1791.

וייטהיל נבחר מטעם המפלגה הדמוקרטית-רפובליקנית לקונגרסים השמיני והתשיעי. הוא מת ב-16 בספטמבר 1815 בעיר סולסברי שבפנסילבניה, ונקבר בבית הקברות של הכנסייה הפרסביטריאנית Pequea.

## קישורים חיצוניים
* 
* 

קטגוריה:אמריקאים ילידי פנסילבניה
קטגוריה:שופטי בתי המשפט של מדינת פנסילבניה
קטגוריה:עורכי דין אמריקאים במאה ה-18
קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1729
קטגוריה:אמריקאים שנפטרו ב-1815
ג'ון כריסטיאן קאנקל

**ג'ון כריסטיאן קאנקל** (באנגלית: **John Christian Kunkel**; 18 בספטמבר 1816 – 14 באוקטובר 1870) היה חבר ויגי ורפובליקני בבית הנבחרים האמריקאי מפנסילבניה. הוא היה סבו של ג'ון קריין קאנקל.

## ביוגרפיה
קאנקל נולד ב-18 בספטמבר 1816 בהאריסברג, פנסילבניה. הוא למד בבתי הספר הציבוריים של גטיסבורג, פנסילבניה, וסיים את לימודיו בג'פרסון קולג' בקנונסבורג, פנסילבניה (לימים וושינגטון וג'פרסון קולג' בוושינגטון, פנסילבניה). בשנת 1839, הוא למד משפטים בבית הספר למשפטים של קרלייל. הוא התקבל ללשכת עורכי הדין במחוז דאופין ב-1842 והחל לעסוק בכך בהאריסברג. הוא צבר מוניטין של נואם מעולה, ובמהלך מסעות הבחירות לנשיאות של 1844 הוא דיבר רבות בעד הנרי קליי. הוא כיהן בבית הנבחרים של מדינת פנסילבניה ב-1844, 1845, ושוב ב-1850, והיה חבר בסנאט של מדינת פנסילבניה מ-1851 עד 1853. הוא שימש כיושב ראש הסנאט בשנים 1852 ו-1853.

קאנקל נבחר כאופוזיציסט לקונגרס ה-34 ונבחר מחדש כרפובליקני לקונגרס ה-35. הוא היה יושב ראש ועדת בית הנבחרים למיליציה במהלך הקונגרס השלושים וארבעה. הוא לא הועמד למינוי מחדש ב-1858. הוא מת ב-14 באוקטובר 1870 בהאריסברג, פנסילבניה, ונקבר בבית הקברות האריסברג.

בן דודו היה השחקן, הזמר ומנהל התיאטרון ג'ורג' קאנקל.

## קישורים חיצוניים

* 
* 

קטגוריה:אמריקאים ילידי פנסילבניה
קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1816
קטגוריה:אמריקאים שנפטרו ב-1870